Knobbers

Knobbers (suom. knobberit) tai Residents' Committee (suom. kansalaiskomitea) on nimitys Yhdysvaltain Missourin osavaltiossa toimiville omankädenoikeutta harjoittaville ryhmille. Virallisesti yksittäiset ryhmät kutsuvat itseään kansalaiskomiteoiksi oman toiminta-alueensa mukaisesti.

Toiminta
Knobberit nähdään toisinaan hyödyllisinä toimeenpanovallan nopeuttajina ja asukkaiden puolustajina, mutta ryhmät syyllistyvät usein myös poliittisiin murhiin, pahoinpitelyihin, kiristämiseen ja muuhun rikolliseen toimintaan, mikäli näkevät sen oikeutetuksi. Kyseenalaisen toiminnan vuoksi suuri osa paikallisesta siviiliväestöstä ei osoita suurta luottamusta ja katsovat heidän toimintatapansa laittomiksi. Mielipide on kuitenkin jakava, ja kaupungissa on paljon niitäkin, jotka kuuluvat knobbereihin tai hyväksyvät heidän toimintansa.

Koska knobberit usein toimivat paikallisen lainvalvonnan hyväksymien rajojen ulkopuolella, he käyttävät sarvilla koristeltuja maskeja peittääkseen kasvonsa. Maskeilla saatetaan lisäksi pyrkiä herättämään pelkoa knobbereiden vihollisissa. Knobbereiden henkilöllisyys on monesti kaupunkilaisten tiedossa maskeista huolimatta, mutta yksilöllisen paljastumisen välttämiseksi knobberit käyttävät maskeja erityisesti harjoittaessaan työnkuvansa kyseenalaisia tehtäviä. Jotkut knobberit käyttävät maskeja myös uskonnollisista syistä pysyäkseen tunnistamattomina Jumalan edessä tehdessään "välttämättömiä pahuuksia".

Knobberit nojaavat poliittisesti Pohjoisvaltioiden ideaaleihin. Vakaumuksen ja vaikutusvaltakilpailun takia he ovat usein tappeluissa paikallisen Ku Klux Klanin kanssa, jotka kannattavat Etelävaltioiden ideologiaa.